
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2322 

27 Οκτωβρίου 2015 


ΑΠΟΦΑΣΕΙ Σ 

Αριθμ. 5066/117288 

Τροποποίηση της υπ’ αριθμ. 5833/155045/12.12.2013 
υπουργικής απόφασης «Καθορισμός συμπληρωματι¬ 
κών μέτρων για την εφαρμογή του Καν. (ΕΚ) 607/2009 
της Επιτροπής για τον καθορισμό ορισμένων λεπτο¬ 
μερών κανόνων εφαρμογής του Καν. (ΕΚ) 1234/2007 
όσον αφορά τις προστατευόμενες ονομασίες προ¬ 
έλευσης και τις προστατευόμενες γεωγραφικές εν¬ 
δείξεις, την επισήμανση και παρουσίαση ορισμένων 
προϊόντων του αμπελοοινικού τομέα». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ 
ΑΝΑΣΥΓΚΡΟΤΗΣΗΣ - ΟΙΚΟΝΟΜΙΑΣ, 
ΑΝΑΠΤΥΞΗΣ ΚΑΙ ΤΟΥΡΙΣΜΟΥ - ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/1979 «Περί οργα- 
νώσεως των διοικητικών υπηρεσιών δια την εφαρμογήν 
της Συνθήκης της Προσχωρήσεως της Ελλάδος εις τας 
Ευρωπαϊκός Κοινότητας και ρυθμίσεως συναφών θεσμι¬ 
κών και οργανωτικών θεμάτων» (Α' 280). 

β) Του άρθρου 1 παρ. 1,2 και 3 του Ν. 1338/1983 «Εφαρ¬ 
μογή του Κοινοτικού Δικαίου» (Α' 34) όπως η παρ. 1 
τροποποιήθηκε από το άρθρο 6, παρ. 1 του Ν. 1440/1984 
«Συμμετοχή της Ελλάδας στο κεφάλαιο, στα αποθε- 
ματικά και τις προβλέψεις της Ευρωπαϊκής Τράπεζας 
Επενδύσεων, στο κεφάλαιο της Ευρωπαϊκής Κοινότητας 
Άνθρακος και Χάλυβος και του Οργανισμού Εφοδιασμού 
«ΕΥΡΑΤΟΜ» (Α' 70) και του άρθρου 3 του αυτού ως 
άνω νόμου, όπως αντικαταστάθηκε με το άρθρο 65 του 
Ν. 1892/1990 « Για τον εκσυγχρονισμό και την ανάπτυξη 
και άλλες διατάξεις» (Α' 101). 

γ) Του Ν. 4337/2015 «Μέτρα για την εφαρμογή της 
συμφωνίας δημοσιονομικών στόχων και διαρθρωτικών 
μεταρρυθμίσεων» (Α' 129). 

δ) Τον Ν.Δ. 243/1969 «περί βελτιώσεως και προστασίας 
της αμπελουργικής παραγωγής» (Α' 144) όπως τροπο¬ 
ποιήθηκε από τον Ν. 427/1976 (Α' 230). 

ε) Τον Ν. 396/1976 περί οινολογικών κατεργασιών και 
εμπορίας των οίνων (Α' 198). 

στ) Του Ν. 4235/2014 «Διοικητικά μέτρα, διαδικασίες 
και κυρώσεις στην εφαρμογή της ενωσιακής και εθνικής 


νομοθεσίας στους τομείς των τροφίμων, των ζωοτρο¬ 
φών και της υγείας και προστασίας των ζώων και άλ¬ 
λες διατάξεις αρμοδιότητας του Υπουργείου Αγροτικής 
Ανάπτυξης και Τροφίμων» (Α' 32). 

ζ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα». (Α' 98). 

η) Του Π.δ. 70/2015 «Ανασύσταση των Υπουργείων 
Πολιτισμού και Αθλητισμού, Υποδομών, Μεταφορών και 
Δικτύων, Αγροτικής Ανάπτυξης και Τροφίμων. 

Ανασύσταση του Υπουργείου Ναυτιλίας και Αιγαί¬ 
ου και μετονομασία του σε Υπουργείο Ναυτιλίας και 
Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού σε 
Υπουργείο Οικονομίας, Ανάπτυξης και Τουρισμού και 
του Υπουργείου Παραγωγικής Ανασυγκρότησης, Πε¬ 
ριβάλλοντος και Ενέργειας σε Υπουργείο Περιβάλλο¬ 
ντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (Α' 114). 

θ) Του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

2. Τον Καν (ΕΕ) αριθ. 1308/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 «για τη θέσπιση κοινής οργάνωσης των αγορών 
γεωργικών προϊόντων και την κατάργηση των κανο¬ 
νισμών (ΕΟΚ) αριθ. 922/1972, (ΕΟΚ) αριθ. 234/1979, (ΕΚ) 
αριθ. 1037/2001 και (ΕΚ) αριθ. 1234/2007 του Συμβουλίου 
(Ι_ 347/2013). 

3. Τους κανονισμούς (ΕΚ) όπως αυτοί τροποποιήθηκαν 
και ισχύουν: 

α) 607/2009 της Επιτροπής της 14ης Ιουλίου 2009 
«για τον καθορισμό ορισμένων λεπτομερών κανόνων 
εφαρμογής του κανονισμού (ΕΚ) αριθ. 479/2008 του 
Συμβουλίου όσον αφορά τις προστατευόμενες ονομα¬ 
σίες προέλευσης και τις προστατευόμενες γεωγραφικές 
ενδείξεις, τις παραδοσιακές ενδείξεις, την επισήμανση 
και την παρουσίαση ορισμένων προϊόντων του αμπε- 
λοοινικού τομέα» (ί 193/2009), 

β) 555/2008 της Επιτροπής της 27ης Ιουνίου 2008 «για 
τη θέσπιση λεπτομερών κανόνων εφαρμογής του κα¬ 
νονισμού (ΕΚ) αριθ. 479/2008 του Συμβουλίου για την 
κοινή οργάνωση της αμπελοοινικής αγοράς όσον αφορά 
τα προγράμματα στήριξης, τις συναλλαγές με τρίτες 
χώρες, το δυναμικό παραγωγής και τους ελέγχους στον 
αμπελοοινικό τομέα» (1170/2008), 

γ) 606/2009 της Επιτροπής της 10ης Ιουλίου 2009 «για 
καθορισμό ορισμένων λεπτομερειών εφαρμογής του 
κανονισμού (ΕΚ) 479/2008 όσον αφορά τις κατηγορί¬ 
ες αμπελοοινικών προϊόντων, τις οινολογικές πρακτι¬ 
κές και τους περιορισμούς στους οποίους υπόκεινται» 
(1 193/2009) και 

δ) 436/2009 της Επιτροπής της 26ης Μα'ίου 2009 για 
τις λεπτομέρειες εφαρμογής του κανονισμού (ΕΚ) αριθ. 
479/2008 του Συμβουλίου, όσον αφορά το αμπελουργικό 
μητρώο, τις υποχρεωτικές δηλώσεις και την συγκέντρω¬ 
ση στοιχείων για την παρακολούθηση της αγοράς, τα 
συνοδευτικά έγγραφα μεταφοράς των προϊόντων και 
τα βιβλία που πρέπει να τηρούνται στον αμπελοοινικό 
τομέα (Ι_ 128/2009). 

4. Τη υπ’ αριθμ. 388052/8.8.2001 απόφαση του Υπουρ¬ 
γού Γεωργίας «Εφαρμογή του Καν(ΕΚ) 2729/00 της 
Επιτροπής σχετικά με τις λεπτομέρειες εφαρμογής 
όσον αφορά τους ελέγχους στον αμπελοοινικό τομέα» 
(Β' 1089). 

5. Τη υπ’ αριθ. 285870/1.9.2004 κοινή υπουργική από¬ 
φαση «καθορισμός των αναγκαίων συμπληρωματικών 
μέτρων εφαρμογής του Καν(ΕΚ) 884/2001 της Επιτροπής 
σχετικά με τα συνοδευτικά έγγραφα μεταφοράς των 
αμπελοοινικών προϊόντων και των βιβλίων που πρέπει 
να τηρούνται στον αμπελοοινικό τομέα» (Β' 1372) όπως 
ισχύει. 

6. Την υπ’ αριθμ. 673/141426/10.11.2014 «Υποδείγματα 
εντύπων για την εφαρμογή των άρθρων 1 έως 36 του 
Ν. 4235/2014 (Α' 32) στον τομέα των τροφίμων» (Β'3109). 

7. Την υπ’ αριθμ. Υ1/22.09.2015 «Καθορισμός σειράς 
τάξης των Υπουργείων» (Β'2076). 

8. Το απόσπασμα Πρακτικού γνωμοδότησης της 
86ης/19.10.2015 Συνεδρίασης της ΚΕΠΟ. 

9. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού. 

Άρθρο 1 

Τροποποιούμε την με αριθ. 5833/155045/12.12.2013 κοινή 
υπουργική απόφαση «Καθορισμός συμπληρωματικών 
μέτρων για την εφαρμογή του Καν. (ΕΚ) 607/2009 της 
Επιτροπής για τον καθορισμό ορισμένων λεπτομερών 
κανόνων εφαρμογής του Καν. (ΕΚ) 1234/2007 όσον αφο¬ 
ρά τις προστατευόμενες ονομασίες προέλευσης και 
τις προστατευόμενες γεωγραφικές ενδείξεις, την επι¬ 
σήμανση και παρουσίαση ορισμένων προϊόντων του 
αμπελοοινικού τομέα» ως κάτωθι: 

1. Η παρ. 2 του άρθρου 8 αντικαθίσταται ως εξής: 

«2. Για τον παραπάνω σκοπό, η ενδιαφερόμενη επιχεί¬ 
ρηση υποβάλλει Αίτηση-Υπεύθυνη δήλωση για Ένταξη 
στο «Μητρώο Εγκεκριμένων Επιχειρήσεων Προϊόντων 
Π.Ο.Π., Π.Γ.Ε. και ποικιλιακών οίνων», άπαξ, σύμφωνα με 
το Υπόδειγμα VII προς την αρμόδια ΔΑΟΚ της οικείας 
περιφερειακής ενότητας, τουλάχιστον δέκα (10) ημέρες 
πριν την έναρξη των δραστηριοτήτων της.» 

2. Το σημείο α της παρ. 1 του άρθρου 9 αντικαθίσταται 
ως εξής: 


«α. Οι αμπελουργοί υποχρεούνται, πριν την συγκο¬ 
μιδή των σταφυλιών, να υποβάλουν στις επιχειρήσεις 
(οινοποιητικές ή εμπορικές), όλα τα αλφαριθμητικά και 
χαρτογραφικά στοιχεία των αμπελοτεμαχίων από τα 
οποία πρόκειται να παραδώσουν σταφύλια (επικαιροποι- 
ημένη καρτέλα αμπελοκαλλιέργειας) από τα οποία θα 
διαπιστώνεται η επιλεξιμότητα της Α' ύλης και ιδιαίτερα 
η ύπαρξη δικαιώματος φύτευσης και αναφύτευσης. 

Τα στοιχεία αυτά, θα πρέπει να συμφωνούν με τα 
στοιχεία που δηλώνονται στη δήλωση συγκομιδής των 
αμπελουργών, στη δήλωση παραγωγής της οινοποιη- 
τικής επιχείρησης ή την δήλωση εμπορίας της εμπο¬ 
ρικής, κατά περίπτωση, καθώς και με τα στοιχεία του 
αμπελουργικού μητρώου με βάση τους ελέγχους που 
προβλέπονται στο άρθρο 19 παρ. 2. 

Προκειμένου να εξασφαλιστεί η επιλεξιμότητα της Α' 
ύλης οι οινοποιητικές ή εμπορικές επιχειρήσεις οφεί¬ 
λουν να ζητήσουν, να τους προσκομιστούν, τα ανωτέρω 
στοιχεία από τους αμπελουργούς πριν την συγκομιδή 
των σταφυλιών. 

Κατά την παραλαβή των σταφυλιών από τις επιχει¬ 
ρήσεις (οινοποιητικές ή εμπορικές), καθίσταται υποχρε¬ 
ωτική η αναγραφή στα τιμολόγια/δελτία αποστολής - 
παραλαβής των παρακάτω στοιχείων: 

α) το ονοματεπώνυμο και το Α.Φ.Μ. του αμπελοκαλ- 
λιεργητή, 

β) η ποικιλία αμπέλου των σταφυλιών, 

γ) ο κωδικός αμπελοτεμαχίου (δεκατριψήφιος) του 
Αμπελουργικού Μητρώου καθώς και 

δ) η ποσότητα των συγκομισμένων σταφυλιών ανά 
αμπελοτεμάχιο. 

Στην περίπτωση παράδοσης φορτίου από διαφο¬ 
ρετικά αμπελοτεμάχια θα πρέπει να αναφέρεται στο 
παραστατικό η ποσότητα σταφυλικής παραγωγής που 
αντιστοιχεί σε κάθε αμπελοτεμάχιο. 

Σε κάθε περίπτωση είτε η παράδοση του φορτίου 
πραγματοποιείται από τον ίδιο τον εγγεγραμμένο 
αμπελοκαλλιεργητή στο Αμπελουργικό Μητρώο για το 
συγκεκριμένο αμπελοτεμάχιο είτε από τρίτο, στο πα¬ 
ραστατικό θα αναγράφεται το ΑΦΜ του εγγεγραμμένου 
αμπελοκαλλιεργητή. 

Τα στελέχη των τιμολογίων /δελτίων αυτών φυλάσ¬ 
σονται επί πέντε (5) έτη και επιδεικνύονται σε κάθε 
ζήτηση των αρμόδιων αρχών ελέγχου. 

Οι εμπορικές επιχειρήσεις που προμηθεύουν τις οινο- 
ποιητικές με σταφύλια ή γλεύκος, οφείλουν να παρέχουν 
σε αυτές συγκεντρωτική κατάσταση στην οποία θα 
αναφέρονται τα ανωτέρω στοιχεία των αμπελουργών». 

3. Το σημείο γ, της παρ. 1, του άρθρου 9 αντικαθίστα¬ 
ται ως εξής: 

«γ. Η τήρηση στα βιβλία ξεχωριστού καταλόγου ανα¬ 
μίξεων των οίνων Π.Ο.Π, Π.Γ.Ε και των Ποικιλιακών από 
τον οποίο είναι εμφανείς οι ποσότητες οίνων ή γλευ- 
κών διαφορετικών ποικιλιών οι όποιες αναμιγνύονται 
μεταξύ τους.» 

4. Το σημείο δ, της παρ. 1, του άρθρου 9 αντικαθί¬ 
σταται ως εξής: 

«δ. Κατά την διακίνηση οίνων Π.Ο.Π., Π.Γ.Ε. και ποι- 
κιλιακών, χύμα ή/και συσκευασμένων, καθώς και στην 
περίπτωση των σταφυλιών/γλεύκους που διακινούνται 
πέραν του ορίου των σαράντα (40) χιλιομέτρων και 
προορίζονται για την παραγωγή οίνου Π.Ο.Π., Π.Γ.Ε. ή 
ποικιλιακού, κατά περίπτωση, η έκδοση των καθορισμέ- 

νων από την Ενωσιακή και Εθνική νομοθεσία συνοδευ¬ 
τικών έγγραφων. Στα έγγραφα αυτά αναγράφονται οι 
ενδείξεις που προβλέπονται στο Καν (ΕΚ) αριθ. 436/2009 
της Επιτροπής καθώς και ο αριθμός αναφοράς του πι¬ 
στοποιητικού το οποίο χορηγείται με βάση το άρθρο 
13, για τα προϊόντα που έχουν πιστοποιηθεί.» 

5. Το σημείο δ, της παρ. 2, του άρθρου 9 αντικαθί¬ 
σταται ως εξής: 

«δ. Η μέγιστη απόδοση σε τελικό προϊόν με ΠΟΠ ή 
ΠΓΕ είναι αυτή που ορίζεται στην προδιαγραφή του 
προϊόντος του αντίστοιχου ΠΟΠ ή ΠΓΕ.» 

6. Το σημείο β, της παρ. 1, του άρθρου 10 αντικαθί¬ 
σταται ως εξής: 

«β) Ο ειδικός κωδικός αριθμός, στην περίπτωση των 
οίνων με Π.Γ.Ε., ο οποίος περιλαμβάνει τα δύο αρχικά 
γράμματα της γεωγραφικής ένδειξης και στη συνέχεια 
αύξοντα εξαψήφιο αριθμό το εύρος του οποίου ανταπο- 
κρίνεται στο σύνολο των περιεκτών στους οποίους θα 
εμφιαλωθεί ο οίνος με την συγκεκριμένη γεωγραφική 
ένδειξη της συγκεκριμένης επιχείρησης. Στο τέλος του 
ο εν λόγω κωδικός περιλαμβάνει τα δύο τελευταία ψη¬ 
φία του έτους εσοδείας ή στην περίπτωση που ο οίνος 
προκύψει με ανάμειξη οίνων διαφορετικής εσοδείας τα 
δύο τελευταία ψηφία του έτους εμφιάλωσης. Οι λεπτο¬ 
μέρειες για τον τρόπο με τον οποίο χορηγούνται οι 
ειδικοί κωδικοί αριθμοί από τις αρμόδιες ΔΑΟΚ καθο¬ 
ρίζεται με εγκύκλιο του Γεν. Γραμματέα του Υπ.Α.Α.Τ.» 

7. Η παρ. 2, του άρθρου 10 αντικαθίσταται ως εξής: 

«Εξαιρούνται της δυνατότητας αναγραφής στις ετικέ¬ 
τες των ποικιλιακών οίνων οι ποικιλίες Ρομπόλα, Μαλ- 
βάζια, Μονεμβασιά, Μαυροδάφνη καθώς και οι ποικιλίες 
που περιλαμβάνονται στο Παράρτημα XV μέρη Α και 
Β του Καν. (ΕΚ) 607/2009. Επίσης εξαιρούνται της δυ¬ 
νατότητας αναγραφής στις ετικέτες αποκλειστικά των 
μόνο-ποικιλιακών οίνων οι ποικιλίες Ξινόμαυρο, Ασύρ- 
τικο, Μοσχοφίλερο, Βιδιανό και Μαλαγουζιά ενώ η δυ¬ 
νατότητα αυτή δεν στερείται στην περίπτωση όπου οι 
ποικιλίες αυτές συμμετέχουν στην παραγωγή οίνων από 
δύο ή και τρεις ποικιλίες.» 

8. Η παρ. 4 του άρθρου 13 αντικαθίσταται ως εξής: 

«4. Επισημαίνεται ότι, προκειμένου να επισημανθεί 

ένας οίνος ως Π.Ο.Π., Π.Γ.Ε. ή ποικιλιακός, πρέπει να έχει 
πιστοποιηθεί κατά το στάδιο της παραγωγής του είτε 
παράγεται για την ίδια την επιχείρηση είτε για τρίτους 
(φασόν) είτε πωλείται χύμα με σκοπό την εμφιάλωση 
από άλλη επιχείρηση. Καμία πιστοποίηση δεν μπορεί να 
δοθεί σε οίνο ο οποίος αγοράσθηκε, μεταφέρθηκε σε 
άλλες εγκαταστάσεις χωρίς να έχει πιστοποιηθεί στην 
εγκατάσταση παραγωγής του εκτός εάν η μεταφορά 
του γίνει σε εγκατάσταση η οποία υπάγεται στην χω¬ 
ρική αρμοδιότητα της αρμόδιας αρχής του τόπου όπου 
παρήχθη και η επιχείρηση που παρέλαβε τα σταφύλια 
τηρεί τις υποχρεώσεις του άρθρου 9 και προσκομίσει 
στην αρμόδια αρχή τα στοιχεία της παραγράφου 1 του 
παρόντος άρθρου. 

Στην περίπτωση που αγοράζεται ή μεταφέρεται πρώ¬ 
τη ύλη (σταφύλια/γλεύκος) για παραγωγή οίνου Π.Γ.Ε 
ή ποικιλιακού οίνου σε εγκατάσταση της ίδιας ή άλλης 
επιχείρησης, από διάφορες αμπελουργικές περιοχές 
εκτός αρμοδιότητας Δ.Α.Ο.Κ του τόπου πιστοποίησης, 
η επιχείρηση η οποία παραλαμβάνει τα σταφύλια ή πα¬ 
ράγει γλεύκος έχει τις υποχρεώσεις του άρθρου 9 της 
παρούσας. Η αρμόδια Δ.Α.Ο.Κ του τόπου πιστοποίησης 


δύναται, στο πλαίσιο του ελέγχων του άρθρου 19, να 
ζητήσει άμεσα, με κάθε πρόσφορο τρόπο (ηλεκτρονικά 
ή με φαξ) στοιχεία για την επιλεξιμότητα του εν λόγω 
προϊόντος από την Δ.Α.Ο.Κ. του τόπου εσοδείας των 
σταφυλιών/γλευκοποίησης η οποία θα πρέπει να εξα¬ 
κριβώσει τα απαιτούμενα στοιχεία με διοικητικό ή/και 
επιτόπιο έλεγχο και να την ενημερώσει εντός δέκα (10) 
εργάσιμων ημερών. 

Ο χρόνος πιστοποίησης αυξάνεται σε δεκαπέντε (15) 
εργάσιμες από την ημερομηνία αίτησης ή σε πέντε (5) 
εργάσιμες ημέρες από την ημερομηνία που θα ενημερω¬ 
θεί η αρμόδια αρχή πιστοποίησης για την επιλεξιμότητα 
της πρώτης ύλης.». 

9. Η παρ. 6 του άρθρου 13 αντικαθίσταται ως εξής: 

«6. Η αρμόδια Δ.Α.Ο.Κ. χορηγεί τις ταινίες ή τους ει¬ 
δικούς αριθμούς με βάση την πιστοποίηση που έχει 
δοθεί ανά Π.Ο.Π., Π.Γ.Ε. και τον αριθμό και τον όγκο των 
περιεκτών που η επιχείρηση προτίθεται να εμφιαλώσει 
τον εν λόγω οίνο. Η αίτηση για πιστοποίηση και για 
χορήγηση ειδικών κωδικών αριθμών μπορεί να γίνει και 
ταυτόχρονα. Για την χορήγηση των ταινιών και των ειδι¬ 
κών κωδικών δύναται να λαμβάνονται υπόψη φύρες κατά 
την διαδικασία της επισήμανσης (απώλεια ετικετών/ 
ταινιών) που μπορούν να αγγίζουν το 2% στις ταινίες 
ελέγχου των ΠΟΠ και 5% στις ετικέτες των οίνων ΠΓΕ». 

10. Η παρ. 1 στο άρθρο 15 αντικαθίσταται ως εξής: 

«1. Το κόστος της πιστοποίησης βαρύνει την επιχεί¬ 
ρηση. Οι επιχειρήσεις οι οποίες περιλαμβάνονται στο 
Μητρώο Εγκεκριμένων Επιχειρήσεων καταβάλουν ετή¬ 
σιο ανταποδοτικό τέλος υπέρ του Ταμείου Γεωργίας 
και Κτηνοτροφίας το οποίο υπολογίζεται με βάση τον 
ακόλουθο πίνακα ανά Προστατευόμενη Ονομασία Προ¬ 
έλευσης ή Προστατευόμενη Γεωγραφική Ένδειξη ή για 
το σύνολο των ποικιλιών, στην περίπτωση των ποικιλι- 
ακών οίνων, για την οποίες αιτούνται την πιστοποίηση 
από την αρμόδια αρχή. Το τέλος αυτό υπολογίζεται 
ανεξαρτήτως των λοιπών χαρακτηριστικών των αμπε- 
λοοινικών προϊόντων (όπως κατηγορία, χρώμα, τρόπος 
παραγωγής, επισήμανση, ποικιλία, περιεκτικότητα σε 
σάκχαρα και έτος εσοδείας), με βάση την αίτηση που 
υποβάλλει μια οινοποιητική επιχείρηση, συνυπολογί¬ 
ζοντας τις ποσότητες τυχόν πιστοποιήσεων που έχει 
λάβει την τρέχουσα αμπελοοινική περίοδο από μια ή 
περισσότερες Δ.Α.Ο.Κ.» 

11. Το εδάφιο 3, της παρ. 2, του άρθρου 19 αντικαθί¬ 
σταται ως εξής: 

«Οι επιτόπιοι έλεγχοι συνίστανται σε τυχαίους-δειγ- 
ματοληπτικούς και συστηματικούς. Οι τυχαίοι-δειγμα- 
τοληπτικοί διενεργούνται μέσω δείγματος κατάλληλου 
ποσοστού επιχειρήσεων βάσει ανάλυσης κινδύνου. Στην 
περίπτωση αυτή τα κριτήρια αξιολόγησης του κινδύνου 
θα συμπεριλαμβάνουν τα παρακάτω: 

α) το μέγεθος των οινοποιητικών επιχειρήσεων και 
τον όγκο των προϊόντων που παράγουν 

β) την υπέρβαση της μέσης απόδοσης σταφυλιών ανά 
στρέμμα, κατά την τελευταία τριετία, για τις λευκές, 
τις ερυθρωπές και τις ερυθρές ποικιλίες, για οίνους 
χωρίς Π.Ο.Π. ή Π.Γ.Ε., στην περιοχή ευθύνης της αρμό¬ 
διας ΔΑΟΚ 

γ) πορίσματα από προηγούμενους ελέγχους συμπε¬ 
ριλαμβανομένου τον αριθμό και των τύπο των μη συμ¬ 
μορφώσεων που διαπιστώθηκαν. 

Με ευθύνη του αμπελουργού ή/και της οινοποιητι- 
κής επιχείρησης ανακοινώνεται στην αρμόδια αρχή 
ελέγχου, τουλάχιστον πέντε (5) εργάσιμες ημέρες 
προ του τρυγητού, ότι οι αποδόσεις ενδεχομένως να 
ξεπερασθούν προκειμένου η αρμόδια αρχή να σχεδι¬ 
άσει το πρόγραμμα ελέγχου της περιοχής της, την 
τρέχουσα αμπελουργική περίοδο, βασιζόμενη στην 
εν λόγω υπέρβαση καθώς και στα υπόλοιπα κριτήρια 
αξιολόγησης. 

Στην περίπτωση που δεν προηγηθεί η ανωτέρω ει¬ 
δοποίηση η Δ.Α.Ο.Κ δύναται να πραγματοποιήσει, επι- 
τοπίως, 100% διασταυρωτικό-διοικητικό έλεγχο των 
δηλώσεων, των βιβλίων και όλων των απαιτούμενων 
κατά την κρίση της στοιχείων. Σε κάθε περίπτωση η 
επιχείρηση περιλαμβάνεται στο δείγμα επιτόπιων ελέγ¬ 
χων των αρμόδιων αρχών και για τις επόμενες τρεις (3) 
αμπελοοινικές περιόδους. 

Οι τεχνικές λεπτομέρειες που αφορούν την ανάλυ¬ 
ση κινδύνου καθορίζονται με απόφαση του Υπουργού 
Αγροτικής Ανάπτυξης και Τροφίμων σύμφωνα με τις 
εκάστοτε διαμορφούμενες ανάγκες. 

Οι συστηματικοί έλεγχοι διενεργούνται τουλάχιστον 
μια φορά κατ' έτος για κάθε επιχείρηση. Ωστόσο, υπό 
τον όρο ότι δεν διακυβεύεται ο σκοπός του ελέγχου εί¬ 
ναι δυνατόν να δοθεί προηγούμενη ειδοποίηση η οποία 
περιορίζεται στην απολύτως ελάχιστη αναγκαία και δεν 
υπερβαίνει τις 48 ώρες, με εξαίρεση δεόντως αιτιολο¬ 
γημένες περιπτώσεις.» 

12. Η παρ. 8 του άρθρου 19 καταργείται. 

13. Η παρ. 9 του άρθρου 19 αναριθμείται σε 8. 

14. Το άρθρο 20 αντικαθίσταται ως εξής: 

«Αρθρο 20 

Περιορισμός ή απαγόρευση 
διάθεσης αμπελοοινικών προϊόντων 

1. Το μέτρο του περιορισμού ή της απαγόρευσης της 
διάθεσης αμπελοοινικών προϊόντων επιβάλλεται με 
βάση τις διατάξεις του Νόμου 4235/2014 «Διοικητικά 
μέτρα, διαδικασίες και κυρώσεις στην εφαρμογή της 
ενωσιακής και εθνικής νομοθεσίας στους τομείς των 
τροφίμων, των ζωοτροφών και της υγείας και προστα¬ 
σίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων» και 
ιδίως των άρθρων 3, 4, 5, και 6 αυτού με χρήση των 
σχετικών Υποδειγμάτων της υπουργικής απόφασης υπ’ 
αριθμ. 673/141426/10.11.2014 (Β'3109).». 

15. Το άρθρο 21 αντικαθίσταται ως εξής: 

«Άρθρο 21 

Μέτρα συμμόρφωσης καν Διοικητικές Κυρώσεις 

1. Η αρμόδια αρχή ελέγχου η οποία θα διαπιστώσει 
κατά τον έλεγχο μη συμμόρφωση της επιχείρησης ως 
προς τις απαιτήσεις των Καν. (ΕΕ) αριθ. 1308/2013 του 
Ευρωπαϊκού Κοινοβουλίου και του Συμβουλίου, Καν. (ΕΚ) 
αριθ. 607/2009 της Επιτροπής και της παρούσας απόφα¬ 
σης, εφαρμόζει το άρθρο 3 του Ν. 4235/2014. Η έγγραφη 
σύσταση που προβλέπεται στο εν λόγω άρθρο συντάσ- 
σεται σύμφωνα με το Υπόδειγμα XIII της παρούσας. 


2. Στην περίπτωση μη συμμόρφωσης της επιχείρησης 
με τις συστάσεις της αρμόδιας αρχής ή υποτροπής 
αυτής επιβάλλονται τα διοικητικά μέτρα συμμόρφωσης 
και οι διοικητικές κυρώσεις που προβλέπονται στον 
Ν. 4235/2014.» 

16 Το άρθρο 22 διαγράφεται. 

17. Το άρθρο 23 αναριθμείται ως άρθρο 22. 

Άρθρο 2 

Το Υπόδειγμα XIII αντικαθίσταται σύμφωνα με το Πα¬ 
ράρτημα της παρούσας. 

Αρθρο 3 

Από την έναρξη ισχύος της παρούσας καταργούνταί: 

Ι.Τα υποδείγματα XIV «ΠΡΑΚΤΙΚΟ ΔΕΣΜΕΥΣΗΣ», XV 
«ΠΡΑΚΤΙΚΟ ΑΠΟΔΕΣΜΕΥΣΗΣ» και XVI «ΠΡΩΤΟΚΟΛ¬ 
ΛΟ ΠΑΡΑΒΑΣΗΣ» της υπ’ αριθμ. 5833/155045/12.12.2013 
(Β'3324) κοινής υπουργικής απόφασης. 

2. Η υπ’ αριθμ. 336927/10.03.1999 κοινή απόφαση των 
Υπουργών Εθνικής Οικονομίας, Οικονομικών και Γεωρ- 
γίας «Καθορισμός προϋποθέσεων χρήσης της ένδειξης 
«όνομα αμπελουργικής εκμετάλλευσης ή ομάδας αμπε¬ 
λουργικών εκμεταλλεύσεων» στις ετικέτες των Ελληνι¬ 
κών οίνων» (Β' 420). 

3. Η υπ’ αριθμ. 3012821/6813/0 029/02.10.1989 κοινή απόφα¬ 
ση των Υπουργών Οικονομικών και Γεωργίας «Παραγωγή 
ανακαθορισμένου συμπυκνωμένου γλεύκους σταφυλής με 
τη χρήση ρητινών ανταλλαγής ιόντων» (Β' 767). 

4. Η υπ’ αριθμ. 3011004/1413/92/5.10.1993 «Συμπλήρωση 
της 3012821/6813/0029/02.10.1989 απόφασης «Παραγωγή 
ανακαθορισμένου συμπυκνωμένου γλεύκους σταφυλής 
με τη χρήση ρητινών ανταλλαγής ιόντων» (Β' 811). 

5. Η υπ’ αριθμ. 308791/7815/2.10.1973 κοινή απόφαση των 
Υπουργών Εθνικής Οικονομίας και Οικονομικών «Περί 
των όρων εμφιαλώσεως οίνων ονομασιών προελεύσε- 
ως» (Β' 1201). 

6. Η υπ’ αριθμ. 301653/2962/19.09.1974 κοινή απόφαση 
των Υπουργών Οικονομικών, Γ εωργίας και Βιομηχανίας 
«Περί τροποποιήσεως υπ’ αριθμ. 308791/7815/2.10.1973 
αποφάσεως Υπουργών Οικονομικών, Γ εωργίας και Βιο¬ 
μηχανίας, περί ειδικών όρων εμφιαλώσεως οίνων, ονο¬ 
μασίας προέλευσης» (Β' 978). 

7. Η υπ’ αριθμ. 329781/30.09.2009 κοινή απόφαση των 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων «Έγκριση αμοιβής οινολογικών 
εργασιών περιόδου 2009-2010» (Β' 2117). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 2015 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ 

ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 


ΟΙΚΟΝΟΜΙΑΣ, ΑΝΑΠΤΥΞΗΣ 
ΚΑΙ ΤΟΥΡΙΣΜΟΥ 


ΠΑΝΑΓΙΩΤΗΣ ΚΟΥΡΟΥΜΠΛΗΣ ΓΕΩΡΓΙΟΣ ΣΤΑΘΑΚΗΣ 


ΟΙΚΟΝΟΜΙΚΩΝ 

ΕΥΚΛΕΙΔΗΣ ΤΣΑΚΑΛΩΤΟΣ 


ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

ΕΥΑΓΓΕΛΟΣ ΑΠΟΣΤΟΛΟΥ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26595 


ΠΑΡΑΡΤΗΜΑ 
ΥΠΟΔΕΙΓΜΑ XIII 


Ημερομηνία:. 

Αρ. Πρωτ.:. 

ΕΓΓΡΑΦΗ ΣΥΣΤΑΣΗ ΓΙΑ ΔΙΟΡΘΩΤΙΚΕΣ ΕΝΕΡΓΕΙΕΣ 


Ο/Οι αρμόδιος/οι υπάλληλος/οι για τον έλεγχο των αμπελοοινικών προϊόντων 


.της Διεύθυνσης Αγροτικής Οικονομίας και 

Κτηνιατρικής. 

.και. 

.του.Π.Κ.Π.Φ.&Π.Ε 

. κατόπιν επιτόπιου ελέγχου που 

πραγματοποίησε/αν, σύμφωνα με το άρθρο 19 της ΚΥΑ με 
αριθμ. 

- στις εγκαταστάσεις της παρακάτω επιχείρησης παραγωγής αμπελοοινικών 
προϊόντων: 

- στις αποθήκες της επιχείρησης: 

- στο κατάστημα χονδρικής/ λιανικής πώλησης 


διαπιστώνοντας μη συμμορφώσεις στα προϊόντα της επιχείρησης: 

ΕΠΩΝΥΜΙΑ: . 

ΑΦΜ:. 

ΕΔΡΑ ΕΠΙΧΕΙΡΗΣΗΣ:. 

ΕΓΚΑΤΑΣΤΑΣΗ ΕΠΙΧΕΙΡΗΣΗΣ:. 

ΤΗΛΕΦΩΝΟ:. 

Ε-ΜΑΙΕ:. 

ΕΑΧ:. 

Συγκεκριμένα διαπιστώθηκαν οι παρακάτω μη συμμορφώσεις σύμφωνα με το άρθρο 
23 του Ν. 4235/2014: 


Παρακαλούμε να προβείτε στις ακόλουθες διορθωτικές ενέργειες 






































26596 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Χρόνος 

Υλοποίησης: 


Προτεινόμενη ημερομηνία αξιολόγησης διορθωτικής ενέργειας: 


Παρατηρήσεις: 


Ο παραλαβών 


././ 20 .... 

Ο/ Οι ελεγκτής/ες 


Ονοματεπώνυμο-Υ πογραφή -Υ πη ρεσία 


Αξιολόγηση διορθωτικής Ενέργειας././20 

Παρατηρήσεις:. 


Ο παραλαβών 


Ο/ Οι ελεγκτής/ες 


Ονοματεπώνυμο-Υ πογραφή - Υ πη ρεσία 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ,Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιι1ίρ://νννννν.β1.9Γ - β-πιαΜ: ννβόπΐ33ΐ6Γ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020232227 101 50008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































